7 
211 
SkaP). Ellers er som sagt Reglen den, at saavel Gastropoder som Nautiler kun kendes 
som Stenkærner, heldigvis undertiden med tilhørende Aftryk af Skallen. Da Stenkærner 
altid lettere end Skalaftryk vække ukyndige Folks Opmærksomhed , har man desværre ofte 
forsømt at medtage Aftrykkene, der dog spille en saa stor Rolle ved Bestemmelsen. Af- 
trykkene ere i enkelte Tilfælde særdeles godt bevarede, men oftest ere deres fmeste En- 
keltheder udviskede, fordi de ere blevne overtrukne af en tykkere eller tyndere Calcitskorpe, 
som desværre ikke lader sig Ijærne. 
I Bryozokalken eller Limstenen er Bevaringstilstanden en lignende som i Ko- 
ralkalken, men da Materialet her er meget grovere, ere hverken Aftryk eller Stenkærner i 
Reglen saa smukke som i Koralkalken. 
I Blegekridtet er der saavidt mig bekendt ikke hidtil fundet Gastropoder eller 
Cephalopoder ; derimod er Mineralogisk Museum i Besiddelse af nogle Nautilstenkærner fra 
Saltholmskalken paa Saltholm; de ere alle noget deformerede, hvorved deres Suturlinjer 
have mistet deres naturlige Forløb. I Saltholmskalk er der ogsaa indsamlet nogle Skulp- 
turstenkærner af Gastropoder, særlig fra Bredstrup Klint ved Grenaa. Deres Form har 
ligesom Nautilernes lidt en Del ved Tryk, men de ere dog nogenlunde genkendelige. 
Fra Danienetagens øverste Horizout, Craniakalken, kendes der hverken Gastro- 
poder eller Cephalopoder, hvorimod der her er fundet en Del Eksemplarer af een eller 
flere Arter af Slægten Dentalium Linnb. Skallerne hænge imidlertid saa fast sammen 
med Stenarten, at det meget sjældent lykkes at frigøre dem derfra. 
Angaaende Beliggenheden af de i det følgende omtalte Lokaliteter henvises til det 
Kort, som fulgte med min Afhandling om Lamellibranchiaterne i Danmarks Kridtaflejringer. 
De Bestemmelser, der ligge til Grund for nærværende Afhandling, ere delvis ud- 
førte som Museumsarbejde. 
Jeg har heller ikke her meddelt noget videre om de omtalte Arters Udbredelses- 
forhold udenfor Danmark, da det er min Hensigt at behandle dette Æmne i en ny Af- 
handling, hvor da tillige de Slutninger med Hensyn til de stratigraflske Forhold, hvortil de 
foretagne Undersøgelser have ført, skulle drøftes nærmere. 
Til Fremstilling af de Afbildninger, der ledsage dette Arbejde, er der bleven be- 
vilget mig en Sum af Carlsbergfondet, til hvilket jeg derfor staar i Taknemlighedsgæld. — 
Hr. Th. Bloch har med sædvanlig Omhyggelighed udført Tegningerne. 
') Af denne Art ejer ogsaa Hr. cand. pol.yt. C. E. Aagaard et vel bevaret Eksemplar, som kun 
mangler et lille Stykke af Skallen. For den Beredvillighed, hvormed Kand. Aagaard har givet mig 
Lejlighed til at undersøge dette Eksemplar samt tillige til at gennemgaa hele hans Samling af 
danske Kridtforsteninger, bringer jeg herved min Tak. 
